**КОМИ РЕСПУБЛИКАСА ЛИЦЕНЗИЯ СЛУЖБАЛÖН ТШÖКТÖД**

**Коми Республика мутасын сьöд кöрт жуглас дасьтöм, переработайтöм да иналöм кузя удж збыльмöдiгöн лицензионнöй корöмъясö да условиеясö кутчысьöм бöрся лицензионнöй контроль нуöдöм кузя государственнöй мог збыльмöдан административнöй регламентö вежсьöмъяс пыртöм йылысь, мый вынсьöдöма Коми Республикаса лицензия службалöн 2009 во лöддза-номъя тöлысь 26 лунся 46-О №-а тшöктöдöн**

Пыртны Коми Республика мутасын сьöд кöрт жуглас дасьтöм, переработайтöм да иналöм кузя удж збыльмöдiгöн лицензионнöй корöмъясö да условиеясö кутчысьöм бöрся лицензионнöй контроль нуöдöм кузя государственнöй мог збыльмöдан административнöй регламентö, мый вынсьöдöма Коми Республикаса лицензия службалöн 2009 во лöддза-номъя тöлысь 26 лунся 46-О №-а тшöктöдöн, татшöм вежсьöмъяс:

1. 2.3.1. пункт гижны тадзи:

2.3.1. Документъяс видлалан да ветлана быд прöверкалöн кадыс оз вермы лоны кызь уджалан лунысь дырджык.

2. 3.1.4. пунктса 7 подпунктö содтыны «да öтув уджалан административнöй регламентъяс» кывъяс;

3. 3.1.6. пунктса мöд сёрникузяын «Служба йылысь юöр» кывъяс бöрын содтыны «а сiдзжö экспертъяс, экспертнöй организацияяс йылысь юöр» кывъяс;

4. 3.2.3. пунктса 2 подпунктлöн «а» да «б» подпунктъясын «миянöс кытшалысь гöгöртаслы,» кывъяс бöрын содтыны «Россия Федерацияса войтырлöн культурнöй наследие объектъяслы (история да культура памятникъяслы)» кывъяс;

5. 3.2.3. пунктö содтыны татшöм 3 подпункт:

3) Россия Федерацияса Президентлöн, Россия Федерацияса Правительстволöн тшöктöмъяс серти лэдзöм государственнöй контроль (дöзьöр) органса юрнуöдысьлöн тшöктöд (тшöктöм).

6. 3.2.4. пунктын «ичöт либö шöр предпринимательство субъектъяс» кывъяс вежны «юридическöй кывкутысьяс, ас вылö уджалысьяс» кывъясöн;

7. 3.2.5. да 3.2.6. пунктъясын «миянöс кытшалысь гöгöртаслы,» кывъяс бöрын содтыны «Россия Федерацияса войтырлöн культурнöй наследие объектъяслы (история да культура памятникъяслы)» кывъяс;

8. Административнöй регламентö содтыны татшöм 3.2.7. выль пункт:

3.2.7. Юридическöй кывкутысь, ас вылö уджалысь серти ветлана прöверка нуöдöм могысь служба корö экспертъясöс, экспертнöй организацияясöс, кодъяс абу гражданско-правовöй да удж йитöдъясын юридическöй кывкутыськöд, ас вылö уджалыськöд, кодъяс серти нуöдсьö прöверка, да кодъяс оз лоны прöверяйтана йöзлöн аффилируйтöм йöзöн;

9. 3.2.7. – 3.2.14. пунктъяс лöсялöмöн лыддьыны 3.2.8. – 3.2.15. пунктъясöн.

Юрнуöдысь С.А.Усачёв

Сыктывкар

2010 вося ода-кора тöлысь 31 лун

54-О №

Вуджöдiс Кузнецова Н.А., 2 186 пас